Калі даведаўся, што 8-я Канферэнцыя міністраў аховы навакольнага асяроддзя краін Панеўрапейскага рэгіёна пройдзе ў Батумі, то падумаў, што няблага было б заадно з экалагічнымі тэмамі знайсці там Міхеіла Саакашвілі ды ўзяць у яго інтэрвью. Або неяк выявіць яго сляды, хаця б. Як вядома, былы прэзідэнт Грузіі цяпер з’яўляецца ўкраінскім чыноўнікам высокага рангу, кіруе Адэскай абладміністрацыяй і нібыта выказваў жаданне вярнуцца ў Грузію. Не на ўкраінскай мове, зразумела, хоць ёю і авалодаў – і гэта яшчэ паддае інтрыгі.